Forretningsorden

1. Det velges fire dirigenter til å lede årsmøtet, og fire sekretærer til å føre protokoll. Disse kan innbyrdes dele på arbeidsmengden. I protokollen innføres hvem som er innleder i forskjellige saker, hvem som deltar i debatten, forslagene med beslutninger/vedtak, med eventuell anførsel av avgitte stemmer for og imot.
2. Stemmerett har de valgte representantene fra lokallagene. Årsmøtet kan innvilge stemmerett.
3. Alle medlemmer i AUF i Troms møter med tale og forslagsrett. De inviterte gjester og medlemmer i fylkesstyret, samt fylkessekretæren, har tale og forslagsrett.
4. Taletiden settes til tre (3) minutter for førstegangsinnlegg, og to (2) minutter for andregangsinnlegg. Dirigentene kan foreslå at strek blir satt eller at taletid innskrenkes.
5. Forslag må leveres skriftlig til dirigentene før den politiske debatt er over, evt. gitt tidspunkt eller bestemmelser fra dirigentbordet. Underskrives med forslagsstillers navn og opplysninger om kapittel, endringskategori og linjetall.
6. Det velges to representanter for underskrivelse av protokoll sammen med årsmøtesekretærene.
7. Avstemninger foretas ved håndsopprekninger. Skriftlig avstemning hvis en person krever dette på personvalg og hvis en tredjedel av delegatene ønsker dette på øvrige avstemninger.
8. Møtets forhandlinger er offentlige, i den grad møtet ikke bestemmer noe annet.